stanford-oval/wikipedia huggingface dataset:
דרך השלום (ערבה)

|  מידע כללי |
| --- | --- |
 על שם:  הסכם השלום בין ישראל לירדן
 אורך:  24 ק"מ 
 הקמה
 חברת בנייה:  קרן קיימת לישראל
 מיקום
 נקודת התחלה:  עידן
 נקודת סיום:  עין יהב
 קואורדינטות:  30°47′12″N 35°17′44″E﻿ / ﻿30.78676574289°N 35.295487304531°E﻿ / 30.78676574289; 35.295487304531
  מפת מיקום  מפה מפורטת   (למפת צפון הנגב מוגדלת) דרך השלום(למפת צפון הנגב רגילה) דרך השלום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דרך השלום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דרך השלום he  he tabBackground:;tabBorder:#aaa;defaultTab:0;
 
מאגר חצבה
מראה החממות של מושב חצבה ממצפה השלום שלאורך דרך השלום. ברקע נראים הרי אדום והירח
דרך השלום היא נתיב טיול בצפון הערבה, המוליך לאורך גבול ישראל-ירדן, ממושב עידן בצפון, דרך מושב חצבה, ועד לעין יהב בדרומה של הדרך. אורכה של הדרך הוא כ-24 ק"מ, היא סלולה ומתאימה לכל סוגי הרכב ורוכבי אופניים.
הדרך נסללה בשנות ה-90 על ידי הקרן הקיימת לישראל, בעקבות הסכמי השלום עם ירדן.
תוואי הדרך > מעידן לחצבה

הדרך מתחילה סמוך לשער הכניסה למושב עידן (נקודה מס' 2 במפה המצורפת), וממשיכה משם בכיוון דרום. בין מושב עידן למושב חצבה (כ-5 ק"מ), מתפתלת הדרך על גבי בתרונות החוואר שמעל נחל הערבה. באמצע קטע זה מתפצלת דרך עפר לכיוון מזרח, בה ניתן לרדת לכיוון נחל הערבה ומאגר חצבה (נקודה מס' 3 במפה) - מאגר מים השוכן צפונית-מזרחית לחצבה, ואוגר את מי השיטפונות של נחל הערבה. קיבולת המאגר היא 1.8 מיליון מטר מעוקב.
כ- 1.5 ק"מ צפונית לחצבה מגיעה הדרך למצפור השלום (נקודה מ' 4 במפה), הצופה מזרחה לעבר עמק הערבה הירדני והרי אדום. במקום סככת צל יפה ונעימה, פסל סביבתי, ומסלול הליכה קל אך חווייתי בתוך בתרונות החוואר.
עם הגעתה למושב חצבה, בסמוך לשער האחורי של המושב, פונה הדרך מזרחה ויורדת אל אפיק נחל הערבה. סמוך לפנייה נמצא אתר הנצחה צנוע לסמ"ר אורן ליאור, שנפל באזור בשנת 1989 (נקודה מס' 5 במפה).
תוואי הדרך > מחצבה לעין יהב

מנקודה זו ואילך, ממשיכה הדרך דרומה על בסיס תוואי נחל הערבה, בתוך שטחה של שמורת הטבע נחל שיזף. כ-7.5 ק"מ דרומית לחצבה, באזור החממות של מושב עין יהב, מתפצלת דרך השלום לשני סעיפים:
- ניתן להמשיך דרומה (ישר) כ-7 ק"מ, עד למושב עין יהב
- לחלופין, ניתן לפנות מזרחה, בדרך שחוצה את נחל הערבה ומגיעה עד למצפור חופירה (נקודה מס' 6 במפה), ומשם למושב עין יהב. חשוב: קטע הדרך שחוצה את נחל הערבה משובש מעט וחולי, ומתאים רק לרכבים בעלי הנעה 4X4! לנוסעים ברכב רגיל, מומלץ להמשיך דרומה עד למושב עין יהב, ומשם לנסוע לפי שילוט המכוון למצפור חופירה (או ג'בל חופירה).
הממשיכים דרומה מנקודת הפיצול, יגיעו אחרי 3.5 ק"מ ל"חניון הזיל". במקום נקודת מי שתייה, שולחנות פיקניק, ועצי שיטה יפים הנותנים צל. החניון הוקם על ידי קק"ל בשנת 2009, וזכה בשמו בזכות משאית צבאית ישנה המוצבת במקום. זוהי משאית רוסית מתוצרת "זיל" שסופקה במקור לצבא המצרי על ידי צבא ברית המועצות, נלקחה שלל במלחמת ששת-הימים, ובסופו של דבר התגלגלה למקום מנוחתה הסופית בחניון זה. בחניון הזיל נערכות מדי פעם תצפיות אסטרונומיה מודרכות, והוא מהווה נקודת מנוחה מומלצת החביבה על מפעילי סיורים שונים באזור.
כ-2 ק"מ דרומית לחניון הזיל, בערך 1.5 ק"מ מצפון למושב עין יהב, מתפצלת מדרך השלום מערבה דרך סלולה שעולה לכיוון גבעה ועליה שלוש אנטנות גבוהות. מהגבעה תצפית יפה מאוד על מאגר נקרות, שאוגר את מי השיטפונות של נחל נקרות. לאחר חורף גשום, מחזיק המאגר מים לאורך כל חודשי הקיץ.
מהכביש ההיקפי של מושב עין יהב ניתן לנסוע לפי שילוט המוביל למצפור חופירה (או ג'בל חופירה). המצפור נמצא על גבעה שבה שוכן גם מוצב צה"לי נטוש, וצופה גם אל שטחי החממות במערב וגם לכיוון ירדן והרי אדום במזרח. במקור, על פי הסכמי שביתת הנשק של שנת 1949, נמצא המצפור בתוך שטח ירדן. השטח נתפס על ידי צה"ל בשנות ה-60 כדי להפסיק מעשי איבה מצד מסתננים שהטרידו את מושב עין יהב בשנותיו הראשונות. כחלק מהסכמי השלום עם ירדן, בוצעו חילופי שטחים בהסכמה, כך שהגבעה ועליה המוצב נותרו בידי ישראל.
היסטוריה

עד לחתימת הסכם השלום בין ישראל לירדן ב-1994, נאלצו תושבי הערבה והמבקרים בה לנסוע בין המושבים עידן, חצבה ועין יהב דרך כביש 90. דבר זה האריך את הדרך באופן משמעותי. לאחר חתימת הסכם השלום, התגייסה קק"ל לסלילת דרך נוף שתחבר את שלושת המושבים, וגם תהווה אטרקציה נופית באזור. מאז סלילתה, הפכה דרך השלום לערוץ תחבורה חשוב עבור תושבי האזור.
המשאית הישנה בחניון הזיל (צילום: נמרוד עמית)
תצפית אל מאגר נקרות
דלתא 5000

הדלתא 5000 היה משגר לוויינים אמריקאי ששימש לשיגור יחיד ב-1989. הטיל הוא בן לסדרת טילי הדלתא. לטיל היו מספר גרסאות, כל גרסה הייתה בעלת מספר זיהוי בן 4 ספרות כשהספרה הראשונה היא 5. עם זאת הגרסה היחידה ששוגרה היא דלתא 5920. לבניית הטיל השתמשו בחלקים ישנים של טילי דלתא קודמים שהחלו לצאת משירות וחלקים מהדלתא 6000 (גרסה של הדלתא 2) שרק נכנס אז לשירות.
השלב הראשון של המשגר היה שלב Extended Long Tank Thor בעל מנועי RS-27 ששימש בטילי דלתא קודמים, לו נוספו תשעה מאיצים מסוג קסטור-4A (שיפור של הקסטור-4 ששימש בדלתא 3000). השלב השני היה שלב דלתא K. בשיגור היחיד שבוצע לא היה שלב שלישי.
הדלתא 5000 שוגר פעם אחת ויחידה מ-SLC-2W בבסיס חיל האוויר וונדנברג כשבחרטומו הלוויין COBE אותו הביא למסלול לווייני נמוך.
ראו גם

משגר לוויינים
דילן דמוינק

דילן סילבן קלי אליסלדה דמוינק (בהולנדית ובפיליפינית: Dylan Sylvaan Kelly Elizalde Demuynck; נולד ב-6 במאי 2004 בוורכם שבבלגיה) הוא כדורגלן בלגי-פיליפיני המשחק בעמדת קשר הכנף בקבוצת זולטה ורכם מליגת המשנה הבלגית ובנבחרת הפיליפינים.
קריירת מועדונים

דמוינק גדל במחלקות הנוער של אנזכם וזולטה ורכם. בחודש יוני 2022 חתם על חוזה מקצועני ראשון לשלוש שנים בזולטה ורכם. ב-23 ביולי 2022 ערך את הופעת הבכורה שלו בקבוצה הבוגרת של המועדון, בניצחון 2-0 על סראינג במסגרת המחזור הראשון בליגת העל הבלגית לעונת 2022/2023.
קריירה בינלאומית

דמוינק נולד בבלגיה לאב בלגי ולאם פיליפינית. הוא שיחק בנבחרת בלגיה עד גיל 15 ובנבחרת בלגיה עד גיל 20.
בשנת 2024 קיבל דמוינק פנייה ממאמן נבחרת הפיליפינים תום סיינטפיט על-מנת לייצג את הנבחרת. בחודש מאי 2024 נכלל בסגל הנבחרת לקראת משחקי מוקדמות מונדיאל 2026 נגד נבחרות וייטנאם ואינדונזיה, וב-6 ביוני 2024 ערך את הופעת הבכורה שלו בנבחרת, בהפסד 3-2 לנבחרת וייטנאם.
הערות שוליים

↑  Twee talenten tekenen eerste profcontract met Zulte Waregem: aanvallend vermogen uit eigen jeugd, Voetbalkrant.com, ‏2022-06-05 (בהולנדית)
↑  Zulte Waregem legt twee jonge aanvallers vast, www.voetbalnieuws.be (בהולנדית)
↑  Zulte-Waregem 2-0 RFC Seraing (23 Jul, 2022) Final Score - ESPN (UK), ESPN (באנגלית)
↑  Zulte Waregem vs. RFC Seraing - 23 July 2022 - Soccerway, int.soccerway.com
↑  Royal Belgian FA, www.rbfa.be
↑  Zulte Waregem slaat fraaie slag met jeugdinternational, www.voetbalnieuws.be (בהולנדית)
↑  Fédération Française de Football, www.fff.fr
↑  FIELD GOALS | Looking for the next Philippine striker, onesports.ph (באנגלית)
↑  Demuynck, Zico Bailey headlines PMNFT 28-man squad vs. Vietnam, Indo
↑  Vietnam 3-2 Philippines (Jun 6, 2024) Final Score, ESPN (באנגלית)
↑  Vietnam vs. Philippines - 6 June 2024 - Soccerway, int.soccerway.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דילן דמוינק".
דרקון מים אוסטרלי

| דרקון מים אוסטרלי |
| --- | --- |
 דרקון מים אוסטרלי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: חרדוניים
סוג:: Intellagama
מין:: דרקון מים אוסטרלי
שם מדעי
 Intellagama lesueurii ‏גריי, 1831

דרקון מים אוסטרלי או חרדון מים אוסטרלי (שם מדעי: Physignathus lesueurii) הוא מין של זוחל מהסוג דרקון מים שבמשפחת החרדוניים החי באוסטרליה בין ויקטוריה לקווינסלנד והוא קרובו של המין דרקון מים סיני. כמה חוקרים מסווגים אותו למין עצמאי בסוג Intellagama. בדומה לקרובו גם מין זה מגודל כחיית מחמד.
מאפיינים

זהו אחד הגדולים שבחרדונים ואורכו כ-60 סנטימטר בנקבות ועד למטר אחד בזכרים, לרבות הזנב הכולל שני שלישים מאורכם. המשקל הממוצע מגיע לקילוגרם אחד. החרדון בעל צבעים כהים-אפורים ומפוספסים בחום כהה. סביב העיניים ישנה "מסיכה" שחורה. הראש גדול ובעל ציצה מאחורי הראש והם בעלי זנבות ארוכים וחזקים וטפרים ארוכות ברגליהם.
החרדונים כשמם מצויים הרבה במים ברחבי נחלים, נהרות, אגמים וביצות ברחבי צפון-מערב אוסטרליה. החרדונים חיים גם על סלעים ומטפסים טוב על עצים בעזרת כפותיהם. כמו הרבה זוחלים הם פעילים בשעות היום בהן הם מתחממים בשמש.
מזונם של החרדונים הצעירים כולל בעיקר פרוקי-רגליים כמו נמליים, זחלים, עכבישים וצרצריים. כאשר הם מתבגרים הם יכולים לאכול טרף גדול יותר כמו לטאות ועכברים קטנים, אך עדיין הם מתבססים על חרקים ודומיהם.
החרדונים עצמם צריכים להיזהר מנחשים, מעופות גדולים כמו עופות דורסים והקוקבורה או מעורבני הפעמון ומפגיעת שועלים וכלבי דינגו.
תת-מינים

Intellagama lesueurii howittii - תת-המין המערבי יותר.
Intellagama lesueurii lesueurii - תת-המין המזרחי יותר.
הערות שוליים

↑  דרקון מים אוסטרלי באתר הרשימה האדומה של IUCN
תת-המין המזרחי של דרקון מים אוסטרלי
דילן ברון

דילן ברון (בצרפתית: Dylan Bronn; נולד ב-19 ביוני 1995) הוא כדורגלן תוניסאי המשחק בקבוצת סרבט ז'נבה בעמדת הבלם.
קריירת מועדונים

ברון נולד בצרפת לאב ממוצא גרמני ואם ממוצא תוניסאי. ברון התחיל את הקריירה שלו בקאן. בקיץ 2013 הצטרף לקבוצה הבוגרת, אך את רוב דקות המשחק שלו רשם בקבוצת המילואים.
בקיץ 2016 חתם בשאמו ניור מהליגה השנייה בצרפת. ב-29 ביולי 2016 ערך את הופעת הבכורה שלו בקבוצה בתיקו 0-0 נגד לאנס.
בעונת 2016/2017 הפך לשחקן הרכב בקבוצה, ב-18 באוקטובר 2016 חתם על חוזה חדש לשלוש עונות בקבוצה.
ב-5 באוגוסט 2017 חתם בגנט מליגת העל הבלגית.
בינואר 2020 חזר לצרפת וחתם במץ.
ב-14 בפברואר 2024 הושאל לסרבט ז'נבה מליגת העל השווייצרית.
קריירה בינלאומית

במרץ 2017 זומן לסגל נבחרת תוניסיה, ארץ מוצאה של אמו. ב-28 במרץ 2017 ערך ברון את הופעת הבכורה שלו בנבחרת בהפסד 0–1 למרוקו.
ברון נכלל בסגל הנבחרת לקראת מונדיאל 2018. ב-23 ביוני 2018 הבקיע את שער הבכורה שלו בנבחרת במונדיאל בהפסד 2–5 נגד בלגיה.
נכלל בסגל נבחרת תוניסיה לטורניר מונדיאל 2022.
הערות שוליים

↑  القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
| נבחרת תוניסיה – מונדיאל 2018 |
| --- | --- | --- |
|  1 בן מוסטפא •  2 ס. בן יוסף •  3 בן עלואן •  4 מריאח •  5 אל-חדאדי •  6 בדווי •  7 חאווי •  8 פ. בן יוסף •  9 באדרי •  10 ח'זרי •   11 ברון •  12 ע. מעלול • 13 סאסי •  14 בן עמור • 15 חליל • 16 מטחלוטחי • 17 צח'ירי • 18 צרארפי • 19 חליפה • 20 שעלאלי • 21 נגואז • 22 חסן • 23 סליטי • מאמן: נ. מעלול |  1 בן מוסטפא •  2 ס. בן יוסף •  3 בן עלואן •  4 מריאח •  5 אל-חדאדי •  6 בדווי •  7 חאווי •  8 פ. בן יוסף •  9 באדרי •  10 ח'זרי •   11 ברון •  12 ע. מעלול • 13 סאסי •  14 בן עמור • 15 חליל • 16 מטחלוטחי • 17 צח'ירי • 18 צרארפי • 19 חליפה • 20 שעלאלי • 21 נגואז • 22 חסן • 23 סליטי • מאמן: נ. מעלול | תוניסיה |
| נבחרת תוניסיה – גביע אפריקה לאומות 2019 (מקום רביעי) |
| --- | --- | --- |
|  1 בן מוסטפא •  2 כשרידה •  3 ברון •  4 מריאח •  5 אל-חדאדי •  6 בדווי •  7 אל-מסאכני •  8 שוואט •  9 באדרי •  10 ח'זרי •   11 חניסי •  12 עוואדי • 13 סאסי •  14 דראגר • 15 לאמטי • 16 חסן • 17 צח'ירי • 18 צרארפי • 19 בן מוחמד • 20 שעלאלי • 21 חניד • 22 בן שריפיה • 23 סליטי • מאמן: ז'ירס |  1 בן מוסטפא •  2 כשרידה •  3 ברון •  4 מריאח •  5 אל-חדאדי •  6 בדווי •  7 אל-מסאכני •  8 שוואט •  9 באדרי •  10 ח'זרי •   11 חניסי •  12 עוואדי • 13 סאסי •  14 דראגר • 15 לאמטי • 16 חסן • 17 צח'ירי • 18 צרארפי • 19 בן מוחמד • 20 שעלאלי • 21 חניד • 22 בן שריפיה • 23 סליטי • מאמן: ז'ירס | תוניסיה |
| נבחרת תוניסיה – גביע אפריקה לאומות 2021 |
| --- | --- | --- |
|  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר |  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר | תוניסיה |
| נבחרת תוניסיה – מונדיאל 2022 |
| --- | --- | --- |
|  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי |  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי | תוניסיה |
דלתא B

הדלתא B או תור-דלתא B היה משגר לוויינים אמריקאי ששימש לשיגור תשעה לוויינים בין 1962 ל-1964. הטיל היה נגזרת של התור-דלתא והיה בן למשפחת טילי הדלתא.
שלבו הראשון של המשגר היה טיל תור. שלבו השני היה שלב בשם דלתא D (שהיה שיפור של שלב הדלתא המקורי) והשלב השלישי היה שלב בשם אלטאיר 1.
כל השיגורים בוצעו ב-LC-17B מנמל החלל קייפ קנוורל והושלמו בהצלחה למעט השיגור האחרון. שיגורו המפורסם ביותר הוא שיגור הלוויין סיינקום-2 שהיה ללוויין הראשון שהושם במסלול גאוסטציונרי (סיינקום-1 היה אמור להיות הראשון וגם הוא שוגר על משגר דלתא B אך כשל חלקי גרם ללוויין להגיע למסלול הלא נכון).
ראו גם

משגר לוויינים
דומיניק סוויין

| --- | --- |

סוויין, 2017
 לידה:  12 באוגוסט 1980 (בת 44) מליבו, ארצות הברית 
 מדינה:  ארצות הברית 
 תקופת הפעילות:  מ-1993 
 מקום לימודים:  תיכון מליבו 
 http://www.dominiqueswain.org/
 פרופיל ב-IMDb
 
דומיניק אריאן סוויין (באנגלית, Dominique Ariane Swain; נולדה ב-12 באוגוסט 1980) היא שחקנית קולנוע אמריקאית, המוכרת בעיקר מתפקידה כלוליטה בסרט הנושא את שמה "לוליטה" משנת 1997.
ביוגרפיה

דומיניק אריאן סוויין נולדה ב-12 באוגוסט 1980 במאליבו, קליפורניה, בתם של סינדי (לבית פיצג'רלד) ודייוויד סוויין האב, מהנדס חשמל. יש לה שתי אחיות צעירות ממנה, השחקניות צ'לסה סוויין ואלכסיס סווין, ויש לה אח ואחות חורגים מנישואיו הראשונים של אביה. סוויין גדלה במאליבו ושם למדה ב"תיכון מאליבו" ועסקה בספורט ואמנות. הוריה פרודים.
קריירה

בשנת 1995, כאשר הייתה בת 15 נבחרה סוויין לתפקיד לוליטה בסרט הנושא את שמה "לוליטה" מתוך 2,500 ילדות, והסרט יצא לאקרנים ב-1997. באותה שנה כיכבה גם כביתו המרדנית של ג'ון טרבולטה בסרט "עימות חזיתי".
בשנת 2001 כיכב בתפקיד הראשי בסרט הדרמה "פרוצה" בתפקיד של קאט סטורם, אודות אישה צעירה בניו יורק של שנות ה-80, והתמודדותה עם קבוצת אנשי המעמד העליון בשכונתה. לאחר מכן כיכבה במספר סרטים נוספים כגון: "אלפא דוג" בתור הנערה סוזן הארטניין המעורבת בחטיפת הנער זאק מזורסקי (אנטון ילצ'ין). בשנת 2008 גילמה את ננסי בסרט האקשן "פגיון" לצדם של סטנה קטיק, טום ברנג'ר וויליאם פורסיית'.
בשנת 2015 לוהקה לסרט האקשן העצמאי "רוצח שכיר בלונדון" לצדם של מיקי רורק, דריל האנה, אריק רוברטס ומייקל מדסן.
חייה הפרטיים

סוויין היא דוברת של PETA. בגיל 21 הייתה לצעירה ביותר מבין הדוגמניות אשר הצטלמו בעירום עבור PETA. סוויין איננה צמחונית אך היא מתנגדת לשחיטה של חיות עבור הפרווה שלהן.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | The Madam's Family: The Truth About Canal Street Brothel | מוניקה | סרט טלוויזיה של CBS |
| 2005 | ג'אג | לוטננט איב סורנס | פרק: "The Sixth Juror" |
| 2006 | הלוחשת לרוחות | סטייסי צ'ייס | פרק: "Friendly Neighborhood Ghost" |
| 2006 | Totally Awesome | לורי | סרט טלוויזיה של VH1 |
| 2015 | Fatal Flip | אלכס | סרט טלוויזיה של Lifetime |
| 2016 | A Husband for Christmas | אמנדה האס | סרט טלוויזיה של Ion Television |
| 2016 | Sharkansas Women's Prison Massacre | האני | סרט טלוויזיה של Syfy |
| 2016 | The Wrong Roommate | ג'ניס | סרט טלוויזיה של Lifetime |
| 2018 | The Wrong Teacher | בת' | סרט טלוויזיה של Lifetime |
| 2018 | The Wrong Cruise | מוניקה | סרט טלוויזיה של Lifetime |
| 2019 | The Wrong Mommy | קליאן | סרט טלוויזיה של Lifetime |
| 2021 | Obsessed with the Babysitter | סילביה | סרט טלוויזיה של Lifetime |
| 2021 | The Wrong Mr. Right | סקרלט שואו | סרט טלוויזיה של Lifetime |
| 2023 | Secrets at the Museum | דניאלה | סרט טלוויזיה של LMN |
דניאל פלצמן

| --- | --- |

פלצמן, 2016
 לידה:  28 בספטמבר 1986 (בן 38) ארצות הברית אטלנטה, ג'ורג'יה, ארצות הברית
 שם לידה:  דניאל ג'יימס פלצמן   Daniel James Platzman
 מוקד פעילות:  לאס וגאס, נבדה, ארצות הברית
 תקופת הפעילות:  מ-2011
 מקום לימודים:  מכללת ברקלי למוזיקה, The Paideia School 
 עיסוק:  מוזיקאי, פזמונאי, מפיק מוזיקלי, מלחין
 סוגה:  רוק אלטרנטיבי, אינדי רוק, פופ רוק, אינדי פופ, אלקטרופופ
 שפה מועדפת:  אנגלית 
 כלי נגינה:  תופים • כלי הקשה • ויולה • גיטרה • קלידים • חצוצרה • גיטרה בס
 חברת תקליטים:  אינטרסקופ רקורדס • Kidinakorner
 שיתופי פעולה בולטים:  Imagine Dragons
 אתר רשמי
 פרופיל ב-IMDb
 
דניאל ג'יימס פלצמן (באנגלית: Daniel James Platzman; נולד ב-28 בספטמבר 1986) הוא מוזיקאי, פזמונאי, מפיק מוזיקלי ומלחין אמריקאי. משמש כמתופף בלהקת הפופ רוק Imagine Dragons.
ראשית חייו

פלצמן נולד ב-28 בספטמבר 1986 באטלנטה, ג'ורג'יה. הוא למד במכללת ברקלי למוזיקה, שם קיבל את התואר שלו בהלחנת שירים לסרטים (אנ'). בעת שלמד בברקלי, פלצמן ניגן בתזמורת הג'אז של ברקלי, בתזמורת הג'אז העירונית ובתזמורת הגדולה ברקלי ריינבואו, וזכה בפרס ויק פירת' למוזיקליות יוצאת דופן ובפרס מייקל רנדיש בהלחנת שירים לסרטים. כמו כן, הוא ניגן בהרכב גיטרה בו היו חברים גם חלק מחברי Imagine Dragons לעתיד, ויין סרמון ובן מקי.
קריירה > Imagine Dragons

בשנת 2011, פלצמן הוזמן על ידי ויין סרמון להצטרף ללהקת הפופ רוק האמריקאית Imagine Dragons, שהוקמה בלאס וגאס. מקי נשר מסמסטר הלימודים האחרון שלו בברקלי כדי להצטרף ללהקה, והזמין את פלצמן לנגן בתופים, כדי להשלים את ההרכב. בהמשך, הלהקה זכתה במספר תארים מקומיים, בהם "הדיסק הטוב ביותר לשנת 2011" (Vegas SEVEN), "להקת האינדי המקומית הטובה ביותר לשנת 2010" (Las Vegas Weekly), "ההופעה החיה שחובה-לראות החדשה של לאס וגאס" (Las Vegas CityLife) ועוד נוספים, אשר הובילו את הלהקה להצלחה. בנובמבר 2011 הם חתמו באינטרסקופ רקורדס והחלו לעבוד עם המפיק המוזיקלי אלכס דה קיד (אנ').
בשנת 2012, אלבום הבכורה של הלהקה, Night Visions, הביא את הלהקה להצלחה מסחרית רבה. הוא הגיע למקום השני במצעד בילבורד 200, וזכה בפרס המוזיקה של בילבורד עבור אלבום הרוק הטוב ביותר (2014). הסינגל "It's Time" מתוך האלבום היה לסינגל הראשון של הלהקה שהגיע למקום ה-15 של מצעד הבילבורד הוט 100, והגיע למעמד מולטי-פלטינה על ידי איגוד תעשיית ההקלטות האמריקאי (RIAA). הסינגל השני מתוך האלבום, "Radioactive", הגיע למקום השלישי במצעד, הגיע למעמד יהלום על ידי ה-RIAA והיה לשיר הרוק הנמכר ביותר בהיסטוריה המתועדת של Nielsen SoundScan. הסינגל השלישי מהאלבום, "Demons", הגיע למקום השישי במצעד והגיע למעמד מולטי-פלטינה על ידי ה-RIAA. האלבום שלהם היה לאלבום הבכורה המצליח ביותר של להקת רוק חדשה מזה שש שנים (מאז 2006), והסינגל "Radioactive" קבע שיא חדש בזמן הארוך ביותר בראש מצעד שירי הרוק של בילבורד, 23 שבועות ברצף. שירים שונים מהאלבום הגיעו לראש מצעד שירי הרוק של בילבורד, מצעד השירים האלטרנטיביים של בילבורד ומצעדי הפופ של בילבורד. כמו כן, "Radioactive" היה מועמד לשני פרסי גראמי, וזכה בפרס גראמי לביצוע הרוק הטוב ביותר.
בשנת 2015, אלבומה השני של Imagine Dragons,‏ Smoke + Mirrors, הגיע למקום הראשון במצעד הבילבורד 200, מצעד האלבומים הבריטי ומצעדי האלבומים הקנדיים. הוא כולל סינגלים "I Bet My Life",‏ "Shots" ו-"Gold".
הלהקה סייעה ביצירת שירים לכמה פסקולים של סרטים, בהם "Ready Aim Fire" לסרט "איירון מן 3", "Who We Are" לסרט "משחקי הרעב: התלקחות", "Battle Cry" לסרט "רובוטריקים 4: עידן ההכחדה" ו-"Not Today" לסרט "ללכת בדרכך". כמו כן, בספטמבר 2014 יצא לאור השיר "Warriors" על ידי חברת משחקי המחשב Riot Games, לצד וידאו קליפ לקידום אליפות העולם ב-League of Legends.
פלצמן הופיע על שער מגזין Drum! בגיליון חודש מרץ 2015. חודשיים לאחר מכן, הוא הופיע שנית על שער המגזין.
קריירה > הלחנת מוזיקה

פלצמן, שלמד הלחנת שירים לסרטים במכללת ברקלי למוזיקה, הלחין את הפרטיטורה המקורית לסדרת התחקירים עטורת הפרסים "Africa Investigates" של אל-ג'זירה אנגלית, בעונה של שנת 2014. זוהי הסדרה הדוקומנטרית הראשונה ששודרה ברחבי העולם שבחזיתה עיתונאים חוקרים אפריקאים בלבד. כמו כן, פלצמן סייע ביצירת הפסקול לסרט "Best F(r)iends" (אנ') והלחין מוזיקה לסרט הקצר "Eagles are Turning People Into Horses: The Movie" מאת ניק קוצ'ר ובריאן מק'להיני.
פרסים

פרס ויק פירת' למוזיקליות יוצאת דופן, מכללת ברקלי למוזיקה
פרס מייקל רנדיש בהלחנת שירים לסרטים, מכללת ברקלי למוזיקה
דלתא A

הדלתא A או תור-דלתא A היה משגר לוויינים אמריקאי ששימש לשיגור שתי משימות אקספלורר באוקטובר 1962. הטיל היה נגזרת של התור-דלתא והיה בן למשפחת טילי הדלתא.
שלבו הראשון של המשגר היה טיל תור. שלבו השני היה שלב בשם דלתא A (שהיה שיפור של שלב הדלתא המקורי) והשלב השלישי היה שלב בשם אלטאיר 1.
שני השיגורים בוצעו ב-LC-17B מנמל החלל קייפ קנוורל והושלמו בהצלחה. בשיגורים אלו שוגרו הלוויינים אקספלורר 14 ואקספלורר 15.
ראו גם

משגר לוויינים
תוכנית אקספלורר
דלתא 2000

הדלתא 2000 היה משגר לוויינים אמריקאי ששימש ל-44 שיגורים בין 1974 ל-1981. הטיל הוא בן לסדרת טילי הדלתא. לטיל היו מספר גרסאות, כל גרסה הייתה בעלת מספר זיהוי בן 4 ספרות כשהספרה הראשונה היא 2.
השלב הראשון של המשגר היה שלב Extended Long Tank Thor שמנועיו המקוריים (MB-3-III) הוחלפו במנועים חדשים מסוג RS-27. לשלב הראשון נוספו שלושה או תשעה מאיצים מסוג קסטור-2 להגדלת יכולת הנשיאה.
השלב השני היה שלב דלתא P ששימש במספר שיגורים בטיל הדלתא 1000. במספר שיגורים נוסף גם שלב שלישי מסוג סטאר-37D או 37E כדי להגיע לטווחים רחוקים יותר.
שיגורי הדלתא 2000 בוצעו או ב-LC-17 מנמל החלל קייפ קנוורל או ב-SLC-2W מבסיס חיל האוויר ונדנברג. 43 שיגורים מתוך 44 שיגורים בוצעו בהצלחה. השיגור היחיד שנכשל היה השיגור הראשון שהביא את הלוויין Skynet 2A למסלול לא שמיש.
ראו גם

משגר לוויינים
האוניברסיטה העממית בתל אביב

לוגו האוניברסיטה העממית
האוניברסיטה העממית תל אביב היא מוסד להקניית "דעת, אמנות, העשרה ותרבות" שלא לצורך תואר. המוסד, מיסודם של מרטין בובר וברל כצנלסון, הוקם בתל אביב עוד לפני הקמת מדינת ישראל.
המוסד מקיים מגוון קורסים למבוגרים להעשרת ידע בתחומי פילוסופיה, לימודי ארץ ישראל, היסטוריה, כלכלה, מדעי ההתנהגות, מחשבים, ביולוגיה, גנטיקה, אמנות, ידיעת הארץ, תרבות חברה וכלכלה, בישול ועוד. ב-2009 התקיימו באוניברסיטה כ-140 חוגים קורסים במסלולים ובחוגים שונים.
במוסד פועלת מדרשה לאומנות הכוללת בתוכה מסלולים מקצועיים בציור ובפיסול. כמו כן, האוניברסיטה העממית מציעה קורסים ייעודיים לגמול השתלמות לעובדי המגזר הציבורי ולעובדי הוראה. הקורסים לבישול עוברים במסגרת בית הספר לאומנות בישול של השף אסף לשר.
באוניברסיטה פועל בית ספר לשפות המקיים קורסים שנתיים באנגלית, צרפתית, ערבית, איטלקית, ספרדית, סינית ויפנית במגוון של רמות. כמו כן מועברים קורסים ביוגה, פלדנקרייז, פילאטיס, עיצוב, חיטוב הגוף וכושר גופני באולם הספורט של האוניברסיטה.
בשנות השבעים החליטה עיריית תל אביב להרחיב את פעילותה של האוניברסיטה, והיא מינתה את הפרופסור הלל ברזל, למנהל מלווה אקדמי, ואת אהרון שמיר, למנהלה האדמיניסטרטיבי הראשון. בשנותיה הראשונות פעלה האוניברסיטה העממית תל אביב במוסדות חינוך מפוזרים ברחבי העיר, אך כשהתרחבה ומנתה אלפי סטודנטים, זכתה האוניברסיטה העממית לבניין משלה, ברחוב אנטוקולסקי בעיר.
ב-2011 הוחלט כי האוניברסיטה העממית תיסגר עקב קיצוצים בתקציב עיריית תל אביב-יפו, אשר החליטה להעביר את כל יחידת המחשוב שלה לבניין באותו מועד. פעילות האוניברסיטה העממית המתחדשת מתקיימת מאז במרכזים הקהילתיים בתל אביב במסגרת אגף קהילה, נוער וספורט של העירייה.
הערות שוליים

↑  נפתחה ההרשמה ללימודים באוניברסיטה העממית בת"א, מעריב, 31 במרץ 1969
↑  יעל געתון, האוניברסיטה העממית בת"א תיסגר; פוטרו 20 מרצים, באתר הארץ, 23 במרץ 2011
הארמון הנשיאותי (האנוי)

| --- | --- |

 מידע כללי
 סוג:  ארמון 
 מיקום:  האנוי 
 מדינה:  וייטנאם 
 הקמה ובנייה
 תקופת הבנייה:  ?–1906
 תאריך פתיחה רשמי:  1906 
 אדריכל:  Auguste Henri Vildieu 
 סגנון אדריכלי:  הרנסאנס האיטלקי 
 מידות
 קומות:  3 
 קואורדינטות:  21°02′20″N 105°50′03″E﻿ / ﻿21.03888889°N 105.83416667°E﻿ / 21.03888889; 105.83416667
 he
 
הארמון הנשיאותי של וייטנאם (בווייטנאמית: Phủ Chủ tịch), השוכן בעיר האנוי, משמש כמעונו הרשמי של נשיא וייטנאם. עד לשנת 1954 היה שמו "ארמון המושל הכללי של הודו-סין".